Інстытут мастацтвазнаўства, этнаграфіі і фальклору быў заснаваны 11 ліпеня 1957 г. Пастановай Савета Міністраў БССР на базе сектара этнаграфіі і фальклору Інстытута гісторыі і сектара мастацтва Інстытута літаратуры АН БССР. Першым дырэктарам стаў акадэмік АН БССР, вядомы беларускі пісьменнік П. Глебка. Створаны 60 год назад, ІМЭФ імя К. Крапівы, як навуковая ўстанова для комплекснага даследавання матэрыяльнай і духоўнай культуры беларусаў, сёння ўваходзіць у склад Цэнтра даследаванняў беларускай культуры, мовы і літаратуры НАН Беларусі і з’яўляецца унікальным шматпрофільным цэнтрам па даследаванню мастацтва, этналогіі, фалькларыстыкі, антрапалогіі Беларусі.